Държавен вестник, бр. 23, 2018 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  23
Други дегенеративни болести на централната нервна система (G30-G32)
Болест на Алцхаймер и други дегенеративни болести на нервната система, некласирани другаде. 
След  клинично изследване се взема решение за негодност по всички графи.
Демиелинизиращи болести на централната нервна система (G35-G37)
Множествена склероза  и други демиелинизиращи болести на централната нервна система. След  клинично изследване и 
лечение в законоустановения срок се взема решение за негодност по всички графи.
Епизодични и пароксизмални разстройства (G40-G47)
G40 Eпилепсия 
При установена  в  болнично заведение диагноза освидетелстваните по всички графи са негодни.
G43-G44  Мигрена и други синдроми на главоболие.
Към буква „а“ се отнасят случаите с тежки пристъпи (5 – 6 пъти в годината, 1 – 2 или повече пъти месечно), проявяваща 
се с тежък болеви синдром, със силно изразени вегетативни и органични мозъчни прояви, при които след клинично 
изследване се взема решение за негодност по всички графи.
Към буква „б“ се отнасят случаите с т. нар. „мигренозни еквиваленти“, които се проявяват с леки и редки пристъпи (2 – 3 
пъти в годината) придружени от леко незначително изразено главоболие и вегетативни прояви, без органична неврологична 
симптоматика. Освидетелстваните по графи 3, 4, 5, 7 и 8 са годни, а по останалите графи – негодни.
G45 Преходни церебрални исхемични пристъпи и сродни синдроми.
Тук се отнасят единични, рядко обострящи се синдроми на вертебробазиларната система, каротидните и церебралните 
артерии, преходна слепота, транзиторна глобална амнезия при устойчива компенсация на функциите между обострянията.
В  период на обостряне на  заболяването  лицата  от  летателния състав подлежат на амбулаторно  или  болнично  лечение. 
След стабилизиране на състоянието и липса на неврологична симптоматика пилотът може да бъде допуснат до летателна 
работа на типа материална част, на който лети. Годността за летателна дейност се взема, когато всички клинични изследвания 
са в норма.  Преди вземане на решение за годност е наложително провеждането на психологическо изследване.
Освидетелстваните са негодни по  графи 1 и 6, а по графи са годни след излекуване.
G47 Нарушение на съня – включващи само нарколепсия и катаплексия, синдром на Kleine-Levin. – Негодни по всички 
графи.
G47.3 Апнея по време на сън – клиничното доказване на обструктивната апнея по време на сън се извършва в клиника по 
пулмология на ВМА. При доказано заболяване решението по всички графи е негодни.
Увреждания на отделни нерви, нервни коренчета и плексуси (G50-G59)
Тук са включени  увреждания на черепно-мозъчни нерви, нервни коренчета и плексуси, мононевропатии на горен и долен 
крайник и други мононевропатии.
При наличието  на изразени и трайни нарушения в двигателната, сетивната  сфера и в трофиката, както  и хроничните 
заболявания на периферните  нерви с  чести обостряния или неподдаващи се на лечение се подвеждат по буква „а“ – негодни 
по всички графи.
Към буква „б“ се  отнасят  леки  остатъчни  явления  след заболявания  на периферната нервна система, при   наличието 
на  нерезки нарушения в двигателната, сетивната  сфера или трофиката, които не се отразяват на летателната дейност. 
В периода на обостряне на заболяването лицата от летателния състав подлежат на стационарно лечение. В отделни случаи 
след обостряне на заболяването може да бъде даден отпуск по болест или освобождаване от полети с изпълнение на 
служебните задължения по земната служба.
Решенията са дадени в табличната част.
Полиневропатии и други увреждания на периферната нервна система (G60-G64)
G60 Наследствена и идиопатична невропатия – негодни по всички графи.
G61, G62 Възпалителна полиневропатия (синдром на Guillain-Barre) и други полиневропатии – медикаментозна, алкохолна, 
радиационна.
Тук се отнасят единични  рядко обострящи се хронични заболявания на коренчетата или на нервните  стволове при 
устойчива компенсация на функциите между обострянията.
В  период на обостряне на  заболяването  лицата  от  летателния състав подлежат на амбулаторно  или  болнично  лечение. 
Негодни  по  гр. 1 и 6, а по останалите графи – решение по годността по чл. 7.
Решенията са дадени в табличната част.
Болести на нервно-мускулния синапс и мускулите (G70-G73)
Myasthenia gravis и други увреждания в нервно-мускулния синапс и други миопатии.  – Негодни по всички графи.
Детска церебрална парализа и други паралитични синдроми (G80-G83)
Освидетелстваните по всички графи са негодни.
Други разстройства на нервната система (G90-G99)
Тук се отнасят разстройства на вегетативната нервна система, хидроцефалия, токсична енцефалопатия, съдова миелопатия 
и други. След  клинично изследване се взема решение за негодност по всички графи.
Клас VII. Болести на окото и придатъците му (Н00-Н59)
Болести на конюнктивата (Н10-Н13)
Към буква „а“ се отнасят упорити, тежки, хронични конюнктивити  с изразена хипертрофия на папилите или фоликулоза, 
значителна инфилтрация на подлигавичната тъкан, груби  цикатрикси, както и рецидивиращите птеригиуми или тези, 
преминаващи роговичния лимб на повече от 3 mm.
Тук  спадат и всички заболявания на конюнктивата, съпроводени със значително сълзотечение, упорита секреция, дразнене, 
ксерофталмия или фотофобия, неповлияващи се от лечение.
Към буква „б“ се отнасят  случаите на  остри,  повлияващи се от лечение и нерицидивиращи конюнктивити, леките форми 
на хронични конюнктивити без груби  анатомични  и функционални промени, нерецидивиращият птеригиум, преминаващ 
роговичния лимб до 3 мм, единичните  повърхностни цикатрикси  на  конюнктивата,  пигментопатиите,  хеморагиите и 
съдовите заболявания, подлежащи на лечение.